Ole B. Jensen

Ole B. Jensen (født 26. maj 1965) er en dansk professor i byteori og urban design. Derudover inkluderer hans forskningsfelter mobilitetsteori, videnskabsteori og metode ved Institut for Arkitektur og Medieteknologi ved Aalborg Universitet.

Uddannelse 
Ole B. Jensen færdiggjorde sin kandidat i sociologi (cand.scient.soc.) ved Aalborg Universitet i 1994. I 2000 blev han tildelt sin Ph.d. i Planlægning fra Aalborg Universitet, og i 2014 modtog han doktorgraden dr.techn, hvilken han ligeledes blev tildelt af Aalborg Universitet.

Karriere og forskning 
Jensen blev ansat som professor ved Aalborg Universitet i 2004. Hos Aalborg Universitet underviser han i Byteori, Mobilitetsteori, Videnskabsteori og Metode. Han forsker i Urban Design og Mobilitet. Han har tidligere forsket i Planlægning i Den Europæiske Union og Urban Branding og Kulturplanlægning.

Inden Jensen tiltrådte som professor ved Aalborg Universitet, har han bestridt stillinger hos Aalborg Universitet som Ph.d.-Studerende fra 1997 til 2000, adjunkt fra 2000 til 2002 og lektor fra 2002 til 2004.

I 2008 stiftede han 'Center for Mobilties and Urban Studies' (C-MUS) i samarbejde med Aalborg Universitet, hvilket er et tværfagligt forskningssamarbejde mellem mobilitetsforskere ved Aalborg Universitet. Siden 2008 har han ligeledes været bestyrelsesmedlem hos C-MUS.

Priser 
 2021: 2021 John Urry Article Prize fra tidsskriftet Mobilities for artiklen "Pandemic disruption, extended bodies, and elastic situations: Reflections on COVID-19 and Mobilities" () i tidsskriftet.

 2018: Danish Business Travel Associations (DBTA) Anerkendelsespris for innovationfondsprojektet AirCiF – Airport City Futures sammen med Claus Lassen.

 2015: Hedorfs Fondens Pris for Transportforskning. I forbindelse med tildelingen af denne pris modtog Jensen desuden 75.000 kr. af fonden.

 2008: prisen for Best published Paper 2007 af The Association of European Schools of Planning (AESOP) for sit værk "Culture Stories" () publiceret i Planning Theory.

Udvalgte publikationer

Bøger 

 Jensen, O. B. & N. Schultz (red.) (2020) Det Epidemiske Samfund, København: Hans Reitzels Forlag
 Jensen, O. B., C. Lassen, V. Kaufmann, M. Freudendahl-Pedersen & I. S. G. Lange (eds.) (2020) Handbook of Urban Mobilities, London: Routledge.
 Jensen, O. B., C. Lassen & I. S. G. Lange (eds.) (2020) Material Mobilities, London: Routledge.
 Jensen, O. B., S. Kesselring & M. Sheller (eds.) (2019) Mobilities and Complexities, London: Routledge.
 Jensen, O. B. & D. B. Lanng (2017) Mobilities Design. Urban designs for mobile situations, London: Routledge.
 Jensen, O. B. (Ed.) (2015) Mobilities, London: Routledge, vol. I-IV.

Tidsskriftartikler 

 Bissell, D., P. Vannini & O. B. Jensen (2017) Intensities of mobility: kinetic energy, commotion and qualities of supercommuting, Mobilities, 2017, Pages: 1-18, DOI: 10.1080/17450101.2016.1243935.
 Jensen, O. B. (2016) Of ‘other’ materialities: why (mobilities) design is central to the future of mobilities research, Mobilities, vol. 11, no. 4, pp. 587-597, http://dx.doi.org/10.1080/17450101.2016.1211826.
 Jensen, O. B. & P. Vannini (2016) Blue Sky Matter. Towards an (In-flight) Understanding of the Sensuousness of Mobilities Design, Transfers, 6(2), Summer 2016: 23-42, doi:10.3167/TRANS.2016.060203.
 Jensen, O.B. (2016) New ‘Foucaultdian Boomerangs’: Drones and Urban Surveillance. Surveillance & Society 14(1): 20-33.
 Jensen, O. B. (2016) Drone City – power, design and aerial mobility in the age of the ‘smart city’, Geographica Helvetica+, vol. 71, no. 2, pp. 67-75, doi:10.5194/gh-71-67-2016.

Referencer 

Ansatte ved Aalborg Universitet
Professorer fra Aalborg Universitet
Alumni fra Aalborg Universitet
Byplanlægning
Arkitektur